પાટીદાર આંદોલનનો ટર્નિંગ પોઇન્ટ હાર્દિક પટેલ સામે રાજદ્રોહની ફરિયાદથી આવ્યો. હાર્દિક લાંબા સમયથી જેલના સળિયા પાછળ રહી આંદોલન ચલાવી રહ્યો છે. જોકે હાર્દિક સામે રાજદ્રોહની ફરિયાદ કરનાર નરેન્દ્ર ગઢવી એકાએક ફરિયાદ પાછી ખેંચવા તૈયાર થયો છે. આ હ્ય્દયપરિવર્તન માટે તે અનામત આંદોલન વાજબી હોવાનો અને એસપીજીના લાલજી પટેલની સમજાવટથી આ માટે તૈયાર થયાની વાત કરે છે. કાયદા નિષ્ણાતોના મતે કોર્ટમાં હાર્દિક સામે ચાર્જશીટ ફાઇલ થઇ ગઇ છે. જેથી હવે સમગ્ર ઘટના કોર્ટમાં છે.